Bruna lorio

Bruna lorio (Chalcopsitta duivenbodei) nomita ankaŭ Lorio de Duyvenbode estas specio de papagaj birdoj, en la familio Psittaculidae. Ĝi estas indiĝena de norda Nov-Gvineo.

Taksonomio
La bruna lorio estas unu el tri specioj en la genro Chalcopsitta. Ene de la genro, ĝi estas baza al la du aliaj specioj.

La genronomo devenas el la greka ĥalkos, kun la signifo "bronzo", kaj la latinigita psitta, kun la signifo "papago". La specia epiteto rememorigas la nederlandan komerciston Maarten Dirk van Renesse van Duivenbode.

La specio estas monotipa. Populacioj el nordorienta Nov-Gvineo estas foje traktataj kiel aparta subspecio, C. d. syringanuchalis, surbaze de diferencoj en plumaro. Ankaŭ birdoj el la areo de la rivero Sepik estis proponitaj kiel aparta subspecio C. d. intermedia, sed estas preskaŭ universale inkluditaj en la nomigan aŭ (kie nur du subspecioj estas agnoskitaj) en syringanuchalis.

 Aspekto 
La bruna lorio havas tre brilnigran bekon (tre kontrastan kun flavaj frunto kaj bridoj, flavstrian vizaĝon, blankan voston kaj plejparte malhelbrunan plumaron (pli brunan en flugiloj kaj iom verdecan en malsupraj partoj).

 Kutimaro kaj ekologio 

 Reproduktado 
Reproduktado okazas en aprilo. En kaptiteco, la inoj demetis du ovojn, kun kovada periodo de 24 tagoj kaj ennesta periodo de preskaŭ 11 semajnoj.

 Habitato kaj konservado 
La bruna lorio troviĝas en norda Nov-Gvineo. Ĝia natura vivejo estas subtropikaj aŭ tropikaj humidaj malaltebenaĵaj arbaroj, kun altitudoj ĝis 150 m. Ĝi estas konsiderata ĝenerale nekutima en sia teritorio, kvankam ĝi estas loke ofta en kelkaj areoj (kiel ekzemple la areo de la rivero Puvani sude de Vanimo).

 Statuso 
La specio estas listigita kiel malplej zorgiga fare de la IUCN. Tamen, oni supozas, ke ĝia populacio malpliiĝas. La totala populacio estas taksita je 50 000 individuoj.

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 

Eksteraj ligiloj

World Parrot Trust  Parrot Encyclopedia - Species Profile

Kategorio:Papagoformaj
Kategorio:Papagedoj
Kategorio:Birdoj de Nov-Gvineo